
Grozījums Pasta likumā
Izdarīt  Pasta likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2009, 190. nr.; 2012, 100. nr.; 2013, 69. nr.; 2014, 98., 113. nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192.A nr.; 2020, 21., 193. nr.; 2021, 84.B, 182.A, 193., 207. nr.; 2023, 57.A nr.) šādu grozījumu:
Papildināt Pasta likuma pārejas noteikumus ar 30.punktu šādā redakcijā:
"30. Regulators, nerīkojot šā likuma 27.2 pantā minēto konkursu, pagarina universālā pasta pakalpojuma saistības uz diviem gadiem no 2027. gada 1. janvāra tam pasta komersantam, kuram ir noteiktas saistības sniegt universālo pasta pakalpojumu līdz 2026. gada 31. decembrim. Ievērojot pasta tirgus tendences un šā likuma 27.1 panta pirmās daļas 4.punktu, Regulators, nosakot šim pasta komersantam universālā pasta pakalpojuma saistības līdz 2028. gada 31. decembrim, var grozīt universālā pasta pakalpojuma kvalitātes prasības, kas noteiktas līdz 2026. gada 31. decembrim."  

